Eerste ebola-geval in Amerika bevestigDie eerste geval van die ebola-virus is in Amerika aangemeld. Die man wat die ebola-virus opgedoen het, het onlangs van Liberië na die Amerikaanse deelstaat Texas gereis. Die pasiënt is in die hospitaal opgeneem en daar is bevestig dat sy simptome dié van die dodelike ebola-virus is. Daar is vroeër berig dat die man ŉ gesondheidswerker is, maar die bewering is intussen ontken. Die man is die eerste persoon om in Amerika met die virus gediagnoseer te word, hoewel ŉ paar Amerikaanse gesondheidswerkers in Wes-Afrika met die virus besmet is en terug na Amerika gevlieg het vir behandeling. “Die pasiënt het dae nadat hy van Wes-Afrika na Texas teruggekeer het simptome begin toon. Hy word in afsondering by die Texas Presbyterian-hospitaal behandel,” het die hospitaal in ŉ verklaring gesê. Meer as 6 570 mense het reeds in Wes-Afrika ebola opgedoen en nagenoeg 3 100 mense is reeds dood.